





A benzin ÁFA-jának 18 százalékra 
csökkentését javasolja a Jobbik 





Az üzemanyagok kiskereskedelmi árának 
folyamatos és brutális mértékű növekedésé- 
re hívta fel a figyelmet Z. Kárpát Dániel. A 
jobbikos országgyűlési képviselő szerint az 
ÁFA-csökkentéssel nemhogy kevesebb, de több 
adóbevétele lenne hazánknak. 

, A benzinárak nem a világpiaci ár, hanem a fo- 
rint gyengülése miatt szöknek az égbe, ez pedig 
a kormány gazdaságpolitikájának a következ- 
ménye, ez pedig a kormány felelőssége" — idézte 
Szijjártó Péter fideszes politikus 2006-os kije- 
lentését 2. Kárpát Dániel. Jelen esetben — igaz 
fordított szereplőkkel, de — ugyanez elmond- 
ható, egy teljesen elhibázott, fogódzók nélküli 
gazdaságpolitika vezetett a mostani, kétségbeej- 
tő helyzetig, a kormány pedig nem teszi meg a 
szükséges ellenlépéseket — tette hozzá 

A jobbikos képviselő felhívta a figyelmet, hogy 
a mostani drasztikus áremelkedés a teljes gaz- 
daságra kihat, nem csak azért, mert drágábban 
tankolunk, hanem a megemelkedett szállítmá- 
nyozás költségei beépülnek az áruk és szolgál- 
tatások árába, így végső soron mindenki fizet. 
Az első drámai áremelések a szocialista kor- 
mányok 2010-es adóemelése következtében 
alakultak ki, az üzemanyag ÁFA-ja is ekkor 
emelkedett 20-ról 25 százalékra. Ezt a Fidesz 

— ígéreteivel ellentétben — nemhogy nem csök- 
kentette, de még növelte is 27 százalékra. 

A Jobbik ezért azt javasolja, hogy az üzem- 
anyagokat terhelő ÁFA-t legalább 18 százalékra 
csökkentsük. A Jobbik élt is egy ilyen beadvány- 
nyal az Országgyűlésben, ám a kormányzat az 
indítványt tárgyalás nélkül lesöpörte az asztal- 
ról. 

Egy ágyban az ellenségekkel 

AZ IGAZSÁG SZABADDÁA TESZ 


A Jobbik Magyarországért Mozgalom parlamenti beszámolója 


2012.2.hét u 


Vona Gábor: ki kell lépnünk az Unióból 


17 Velel dies átiN e 
"VAGY SZABADOK? 





Súlyos, durva támadás érte Magyarország szu- 
verenitását — értékelte az Európai Bizottság mai 
napon közzétett ultimátumát Vona Gábor. Az 
EB három magyar törvény (jegybanki különál- 
lás, bírák idő előtti nyugdíjazása, ombudsman 
intézményének felszámolása) visszavonását kö- 
veteli, a költségvetés kritikája kapcsán pedig 
meglebegtette az uniós támogatások befagyasz- 
tását, ami a Jobbik véleménye szerint az elmúlt 
22 év legsúlyosabb válságát eredményezheti. 

A Jobbik elnöke az esetből két tanulságot vont 


le: egyrészt ide vezetett a Gyurcsány- és Orbán- 
kormányok Brüsszelt szervilisen kiszolgáló po- 
litikája, másrészt az Unió nem jótékonysági in- 
tézmény, hanem báránybőrbe bújt farkas, amely 
gyarmattartóként viselkedik. 

Ez nem saller, nem koki, hanem egy földön fekvő 
ország megrugdosása — húzta alá Vona, aki egy- 
ben bejelentette: a nemzeti radikális párt január 
14-én, szombaton 14 órától tüntetést szervez az 
Európai Unió Háza elé, a fővárosi Millenáris 
Park mellett. Ide pártszimpátia nélkül mindenkit 
elvárnak, akit felháborít az Európai Unió gyar- 
mattartó politikája. 

A költségvetési hiány leszorítását követelő uniós 
hangokra Vona úgy fogalmazott: olyan, mintha 
Brüsszel nem követte volna nyomon az elmúlt 
évek politikai eseményeit, az ugyanis semmi más- 
ról nem szólt, mint megszorításokról, az állam- 
adósság szolgai törlesztéséről, a társadalom kivé- 
reztetéséről. 

Magyarországnak ebben a helyzetben dönteni 
kell, a Jobbik álláspontja pedig egyértelmű: az 
uniós ultimátumot vissza kell utasítanunk, Ma- 
gyarországnak nincs politikai és gazdasági jövője 
egy ilyen szervezetben — szögezte le Vona. 





A Jobbik megkezdi 


a határon túli pénzosztások átvilágítását 


2011-ben is elmaradt a kormányváltáskor be- 
ígért nemzetpolitikai fordulat — jelentette ki 
évértékelő sajtótájékoztatóján Szávay István. 

A Jobbik Nemzetpolitikai Kabinet elnöke úgy 
véli, a külhoni magyarok számára fontos ügyek 
egyikében sem sikerült átütő sikert elérni, sőt 
van olyan terület, ahol még a rosszemlékű 
szocialista kormányok is jobban teljesítettek. 


Szávay külön kiemelte a felvidéki, magyar állam- 
polgárságért folyamodó magyarok elleni fellé- 
pést, a kárpátaljai magyar konzulátusra érkezők 
megfigyelését, a Székelyföld autonómia-ügyét és 
a délvidéki magyarok elleni szerb atrocitásokat. A 
képviselő bejelentette: a határon túli támogatások 
terén átfogó vizsgálatot indítanak. 











A burkolt tandíj visszavonását 
követeli a Jobbik 





A Jobbik egyetért a felvételi keretszámok társa- 
dalmi igényekhez igazításával, de a csütörtökön 
nyilvánosságra került drasztikus létszámcsök- 
kentést nem tudja elfogadni — nyilatkozta saj- 
tótájékoztatóján Balczó Zoltán, a párt alelnöke. 
A 2012-es felvételi keretszámok 54-ről 34 ezerre 
csökkentésével a kormány lehetetlen helyzetbe 
hozza az alsó- és középosztálybeli családokat, és 
szembemegy a sokat hangoztatott tudásalapú 
társadalommal — hívta fel a figyelmet Balczó. 


A jobbikos politikus Finnország és Szingapúr 
példájára hivatkozva emlékeztetett, a legtöbb 
ország nehéz helyzetben fektetett be a felsőok- 
tatásba, amely megalapozta a későbbi gazdasá- 
gi virágzást. 

A Jobbik szerint a szemeszterenként alaphan- 
gon 2-300 ezer forintba kerülő önköltséges 
képzés a felvételiző hallgatók kétharmadára 
rendkívüli terheket ró és a társadalmi mobili- 
tást gátolja. A részösztöndíjra — amely feltehe- 
tően legalább annyi lesz, mint a mostani költ- 
ségtérítéses képzés összege — a képviselő szerint 
nem megoldás a Diákhitel 2, mivel annak 
törlesztése (egyes számítások szerint) a legna- 
gyobb összeg esetén akár a nyugdíjkorhatárig 
is eltarthat. 

A Jobbik alelnöke megjegyezte, a mostani ne- 
héz gazdasági helyzetben a kormány nehezen 
várhat el áldozatokat a társadalom szélesebb 
tömegeitől, ha közben folyamatosan csak az 
elitnek és a felső-középosztálynak tesz kedvez- 
ményeket. 





Mirkóczki Ádám: A kormánypártok 
szégyene az egyházügyi törvény 


Január elsején, vagyis éppen az egyik legnagyobb 
katolikus ünnepnapon lépett életbe az egyházak 
jogállásáról szóló törvény — áll a Jobbik közle- 
ményében. Megítélésük szerint az Országgyűlés 
alkalmatlan arra a feladatra, hogy egyházak és 
vallási közösségek sorsáról határozzon. 

Erre egy pártoktól független szakmai testület 
lehetne hivatott, hiszen politikai lobbik és kü- 
lönféle háttéralkuk befolyásolhatják a döntése- 
ket. Ez történt most is, amelynek köszönhetően 
a nagy történelmi egyházakkal azonos jogállású 
lett egy hungarofób kisegyház. 

A Jobbik szerint Magyarország legnagyobb 
biznisz-szektáját, a cionista Hit Gyülekezetét 
különös kegyben részesítette a kétharmados 
Fidesz-KDNP-frakciószövetség, miközben más 
8 világszinten jóval elterjedtebb — vallási közös- 





ségeket megfosztottak egyházi jogállásuktól. 
Az egyházügyi törvény a kormánypártok szé- 
gyene — zárul a radikális párt szóvivőjének köz- 
leménye. 





Volner János: Magyarország nem feküdhet 
le a nemzetközi spekulánsoknak! 





A Jobbik frakcióvezető-helyettese közlemé- 
nyében a leghatározottabban elutasítja Fellegi 
Tamás feltétel nélküli megadást jelentő nyilat- 
kozatát, a pénztőke egyoldalú diktátumának 
történő behódolást. 

A Fidesz-kormány adókat emelő, rossz, el- 
szegényedést okozó, hibás gazdaságpolitikája 


és a felvenni kívánt IMFE-hitel további brutális 
terheket okoz majd a magyar embereknek — áll 
a közleményben. Ezt a kiszámíthatatlan, a gaz- 
daságot megfojtó intézkedés-sorozatot használja 
ki az ország sebezhetőségét érzékelő nemzetközi 
spekulánstőke. 

Ebből az ördögi körből a Jobbik szerint a meg- 
oldás az államadósság újratárgyalása, átüteme- 
zése lehet. Az éves szinten 1100 milliárd forin- 
tos adósságszolgálat csökkenéséből következő 
forrástöbbletet az önállóságot jelentő termelő, 
feldolgozó ágazat támogatására kell fordítani. 
Követelik azt is, hogy a kormány mihamarabb 
hívja össze a parlamenti pártok vezetőiből és 
szakértőiből álló válságtanácskozást, hogy meg- 
előzzék a kormány rossz gazdaságpolitikája ál- 
tal okozott, a spekuláns tőke által elérni kívánt 
pénzügyi összeomlást — zárul a radikális erő 
közleménye. 





A , pofátlan prémiumok" visszavonását 


követeli a Jobbik 


Az országban változatlanul zajló felháborí- 
tó pénzkijátszásokra hívta fel a figyelmet Z. 
Kárpát Dániel. A jobbikos képviselő emlé- 
keztetett, az előző kormányok alatt a Fidesz- 
KDNP tiltakozott a leghangosabban a ,po- 
fátlan végkielégítésekkel" szemben, ennek 
érdekében még az alkotmányt is módosították 
— visszamenőleges hatállyal. Sajtóértesülések 
szerint azonban egyes állami cégvezetők 90 
milliós év végi jutalomban részesültek, volt 
olyan, aki az éves fizetésének 80 százalékát 
markolta fel. 

Z. Kárpát Dániel szerint felmerül a kérdés: 
ilyen pénzügyi és szociális katasztrófa köze- 
lében milyen alapon kaphat bármilyen állami 
cég vezetője ekkora prémiumot? Ha már fel- 
merült a jutalomosztás, akkor abból a képvi- 
selő véleménye szerint inkább az alkalmazot- 
taknak kellett volna részesülniük, hiszen egy 
cég sikereinek kulcsa elsősorban rajtuk múlik. 





A Jobbik felszólítja a kormányt, hogy azonnal 
vonja vissza az összes pofátlan állami és ön- 
kormányzati prémiumot — ahogy azt korábban 
ígérte —, és fordítsák ezt az összeget a szociális 
katasztrófa által fenyegetett nagycsaládosok és 
az önhibájukon kívül bajba jutott devizahitele- 
sek megsegítésére. 

